Lørdag rejser AaB Ishockey til Vojens for at spille sig i pokalfinalen i AL-Bank Cup. Første kamp vandt AaB Ishockey på hjemmebane med 2-1, efter scoringer fra Ivan Dornic og Daniel Madsen. Med resultatet fra første semifinale in mente er intet således afgjort på forhånd, og inklusiv den første semifinale er foreløbig fire ud af fem indbyrdes opgør i denne sæson blevet afgjort med blot ét måls forskel. Om end sønderjyderne har vundet tre af disse kampe, har AaB i så godt som alle opgør spillet lige op med førerholdet i AL-Bank Ligaen. Netop SønderjyskE var også modstanderen i sidste års finale, hvor de rød-hvide måtte strække våben. Den samlede vinder møder i finalen Herning, der besejrede Esbjerg i to indbyrdes semifinaler.

Opsummering:
AaB Ishockey tager lørdag til SønderjyskE for skøjte sig i pokalfinalen.

[b] 
[/b]